BANPU บวกกว่า 3% รับราคาถ่านหินปรับตัวขึ้น
BANPU บวกกว่า 3% รับราคาถ่านหินปรับตัวขึ้น ล่าสุด ณ เวลา 11.40 น. อยู่ที่ 16.70 บาท บวก 0.50 บาท หรือ 3.09% สูงสุดที่ 16.80 บาท ต่ำสุดที่ 16.30 บาท ด้วยมูลค่าซื้อขาย 1.18 พันล้านบาท ด้าน บล.โกลเบล็ก ชูเป้า 20 บาท
5 ต.ค. 2559

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน)หรือ BANPU ล่าสุด ณ เวลา 11.40 น. อยู่ที่ 16.70บาท บวก 0.50 บาท หรือ 3.09% สูงสุดที่ 16.80 บาท ต่ำสุดที่ 16.30 บาท ด้วยมูลค่าซื้อขาย 1.18 พันล้านบาท ขณะที่ดัชนีหุ้นไทยโดยรวมลบ 0.01%

โดย บล.โกลเบล็ก ระบุในบทวิเคราะห์ให้ราคาเป้าหมาย BANPU ที่ 20 บาท โดยราคาถ่านหินขึ้นทำ High ในรอบ 2 ปี ล่าสุด 83.1 US/Ton หลังจีนเร่งแก้ปัญหาโอเวอร์ซัพพลาย
พร้อมกันนี้คาดว่าปี 59 พลิกเป็นกำไรที่ 1,142 ล้านบาท หรือโต 150% เทียบช่วงเดียวกันของปีก่อนจากการโรงไฟฟ้า BLCP และหงสาจะทำการผลิตไฟฟ้าครบทั้ง 3 หน่วย และราคาถ่านหินที่เริ่มพื้นตัว และปรับลดการลงทุนในธุรกิจถ่านหินเพื่อเน้นธุรกิจโรงไฟฟ้าสู่ 2.4GW ในปี 63 โดยในปัจจุบันมีกำลังการผลิตอยู่ที่ราว 1.63GW
นอกจากนี้ เตรียมนำ BANPU POWER (BPP) เข้าตลท.ในช่วงเดือน ต.ค.59 โดยนำเงินไปชำระคืนเงินกู้แก่ BANPU ราว 400 ล้านดอลลาร์ และลดภาระดอกเบี้ยได้ราว 800 ล้านบาทต่อปี
ส่วน บล.ทรีนีตี้ ระบุในบทวิเคราะห์ แนะนำ “ถือ” วานนี้ราคาถ่านหินปรับตัวสูงขึ้นทำระดับสูงสุดใหม่อีกครั้ง มองเป็น Sentiment เชิงบวกโดยตรงต่อหุ้น BANPU ซึ่งยังคงเป็น Top pick ในกลุ่มนี้เช่นเดิม
ด้าน บล.เคที ซีมิโก้ แนะนำ เก็งกำไรระยะสั้น BANPU เก็งงบไตรมาส 3/59 ออกมาดี